pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.เห็นชอบงบประมาณ 5 ล้านดอลลาร์สหรัฐ และแผนการดำเนินงานประจำปี 2566 ขององค์กรร่วมไทย-มาเลเซีย
วันอังคารที่ 6 กันยายน 2565
ครม.เห็นชอบงบประมาณ 5 ล้านดอลลาร์สหรัฐ และแผนการดําเนินงานประจําปี 2566 ขององค์กรร่วมไทย-มาเลเซีย
ครม.เห็นชอบงบประมาณ 5 ล้านดอลลาร์สหรัฐ และแผนการดําเนินงานประจําปี 2566 ขององค์กรร่วมไทย-มาเลเซีย
วันที่ 6 กันยายน 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) ให้ความเห็นชอบงบประมาณจํานวน 5 ล้านดอลลาร์สหรัฐ และแผนการดําเนินงานประจําปี 2566 ขององค์กรร่วมไทย-มาเลเซีย โดยองค์กรร่วมไทย-มาเลเซีย มีฐานะเป็นนิติบุคคล เกิดขึ้นจากบันทึกความเข้าใจระหว่างไทยและมาเลเซียเกี่ยวกับการจัดตั้งองค์กรร่วม เพื่อแสวงประโยชน์จากทรัพยากรในพื้นดินใต้ทะเลในบริเวณที่กําหนดของไหล่ทวีปของทั้งสองประเทศในอ่าวไทย โดยเฉพาะปิโตรเลียมในพื้นที่ดินใต้ทะเลบริเวณอ่าวไทยตอนล่างที่ไทยและมาเลเซียอ้างสิทธิในไหล่ทวีปทับซ้อนกัน ซึ่งเรียกว่า พื้นที่พัฒนาร่วมไทย-มาเลเซีย(MTJDA) ซึ่งบันทึกความเข้าใจดังกล่าวมีผลใช้บังคับระหว่างกันเป็นเวลา 50 ปี นับตั้งแต่ได้มีการแลกเปลี่ยนสัตยาบันสาร เมื่อวันที่ 24 ตุลาคม 2522
สําหรับงบประมาณปี 2566 ที่องค์กรร่วมไทย-มาเลเซีย เสนอขอครั้งนี้จํานวน 5 ล้านดอลลาร์สหรัฐ เป็นการจัดทํารายละเอียดคําขอขึ้นตามพื้นฐานกิจกรรมการดําเนินงานขององค์กรร่วมฯ ในสถานการณ์ปกติ ซึ่งสูงกว่างบประมาณปี 2565 ที่ได้รับอนุมัติภายใต้สภาวะเศรษฐกิจและสังคมที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด 19) ร้อยละ 22 ประกอบด้วยค่าใช้จ่ายในการดําเนินงาน 4,836,100 ดอลลาร์สหรัฐ และค่าใช้จ่ายที่เป็นทุน 163,900 ดอลลาร์สหรัฐ ส่วนที่มาของงบประมาณนั้น องค์กรร่วมฯ ได้เสนอขอใช้เงินที่ได้รับจากการขายปิโตรเลียมส่วนที่เป็นกําไรในไตรมาสสุดท้ายของปี 2565 จํานวน 4,271,916 ดอลลาร์สหรัฐ และงบประมาณเหลือจ่ายของปี 2564 จํานวน 728,084 ดอลลาร์สหรัฐ และได้ประมาณการรายได้รวมขององค์กรร่วมฯในปีงบประมาณ 2566 อยู่ที่จํานวน 667 ล้านดอลลาร์สหรัฐ ประกอบด้วยค่าภาคหลวง 181 ล้านดอลลาร์สหรัฐและปิโตรเลียมส่วนที่เป็นกําไรจํานวน 486 ล้านดอลลาร์สหรัฐ
สําหรับค่าใช้จ่ายที่เพิ่มขึ้นได้แก่ ค่าใช้จ่ายบุคลากร ประกอบด้วย เงินเดือนพนักงาน ค่าเบี้ยเลี้ยงและสวัสดิการ เพิ่มขึ้นร้อยละ 16.2, ค่าใช้จ่ายในการเดินทางของคณะกรรมการองค์กรร่วมฯและเจ้าหน้าที่ เพิ่มขึ้นร้อยละ 50, ค่าเช่า เช่น พื้นที่สํานักงาน อุปกรณ์สํานักงาน เพิ่มขึ้นร้อยละ 6 , ค่าบริการและค่าใช้จ่ายอื่นๆ เพิ่มขึ้นร้อยละ 18.5, ค่าใช้จ่ายในการฝึกอบรม เพิ่มขึ้นร้อยละ 68.2 และค่าใช้จ่ายที่เป็นทุน เพิ่มขึ้นร้อยละ 1,539 ส่วนค่าใช้จ่ายที่ลดลง คือ ค่าบํารุงรักษาและซ่อมแซม เช่น ค่าบํารุงรักษาสํานักงาน ยานพาหนะ อุปกรณ์และสิ่งอํานวยความสะดวกภายในสํานักงานลดลงร้อยละ 12
น.ส.ไตรศุลีกล่าวว่า แผนการดําเนินงานขององค์กรร่วมฯในปี 2566 ที่สําคัญเช่น เจาะหลุมประเมินผลจํานวน 1 หลุมในแหล่ง Senja , เจาะหลุมปิโตรเลียมในแหล่ง Bumi Deep Phrase 1 and 2 จํานวน 7 หลุม,รักษาระดับอัตราการผลิตก๊าซธรรมชาติที่เรียกรับสูงสุด(CDC) ในอัตรา 869 ล้านลูกบาศก์ฟุต และประสานงานกับบริษัท ทรานส์ไทย –มาเลเซีย(TTM) เพื่อให้การผลิตก๊าซเป็นไปตามสัญญา เป็นต้น
รัฐบาลไทย-ข่าวทำเนียบรัฐบาล-รัฐมนตรี 'เฉลิมชัย' สนับสนุนการขับเคลื่อนมรดกทางวัฒนธรรม
วันอังคารที่ 20 กันยายน 2565
รัฐมนตรี 'เฉลิมชัย' สนับสนุนการขับเคลื่อนมรดกทางวัฒนธรรม
ถือเป็น Soft Power ที่จะช่วยผลักดันทุกภาคส่วนให้มีส่วนร่วมในการฟื้นคืนเศรษฐกิจของแต่ละพื้นที่ได้อย่างมีศักยภาพ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานพิธีเปิด “ลานวัฒนธรรม” งานประเพณีบุญสารทเดือนสิบและงานกาชาดจังหวัดนครศรีธรรมราช ประจําปี 2565 ที่จัดขึ้นระหว่างวันที่ 19 - 28 กันยายน 2565 ภายใต้แนวคิด “99 ปี มหานครแห่งศาสตร์ ศิลป์ และศรัทธา กตัญญุตาต่อบรรพชน อนุรักษ์สืบสาน เสน่ห์วันวาน สู่อนุชนรุ่นหลัง” ณ สนามหน้าเมืองนครศรีธรรมราช อําเภอเมือง จังหวัดนครศรีธรรมราช ซึ่งการจัดงานดังกล่าว เกิดขึ้นจากความร่วมมือของทุกภาคส่วน ทั้งส่วนราชการ องค์กรปกครองส่วนท้องถิ่น สถาบันการศึกษา รัฐวิสาหกิจ ภาคเอกชน สื่อมวลชน และประชาชน ที่มีความมุ่งมั่นที่จะฟื้นฟูเศรษฐกิจและการท่องเที่ยวของจังหวัดนครศรีธรรมราช ภายหลังสถานการณ์การแพร่ระบาดของโรคโควิด – 19 คลี่คลายลง เพื่อสร้างช่องทางการตลาดสําหรับจําหน่ายสินค้าของพี่น้องเกษตรกร กลุ่มวิสาหกิจชุมชน กลุ่มอาชีพผลิตภัณฑ์ OTOP ถือเป็นการสร้างงาน สร้างอาชีพ และสร้างรายได้ให้แก่ประชาชนและผู้ประกอบการทุกสาขา
สําหรับกิจกรรมภายในงาน ได้มีการส่งเสริมวัฒนธรรมที่มีศักยภาพ 5 F ทั้ง Film Food Fashion Fighting Festival โดยนักท่องเที่ยวทั้งชาวไทยและชาวต่างชาติที่มาเยือนจังหวัดนครศรีธรรมราชสามารถ ชม ชิม ช้อป ชิลล์ สิ่งดี ๆ ที่เป็น Soft Power ทั้ง 5 F จาก 23 อําเภอทั่วทั้งจังหวัดนครศรีธรรมราช อาทิ การประชันหนังตะลุงชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี การประกวดวรรณกรรมไทย เพลงร้องเรือเด็ก ชิงถ้วยพระราชทานสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง และนิทรรศการต่าง ๆ ที่น่าสนใจ ทั้งหุ่นเปรตและการประกวดพาเหรดเปรต การประกวดกลอนสด การสาธิตไหว้ครูมโนราห์ เป็นต้น รวมถึงมีการออกร้านจําหน่ายอาหารและสินค้าวัฒนธรรม ขนมพื้นบ้าน อาหารพื้นเมือง ผลิตภัณฑ์ชุมชน เพื่อส่งเสริมอาชีพ สร้างรายได้ให้แก่พี่น้องประชาชนชาวจังหวัดนครศรีธรรมราช
"รัฐบาลมุ่งมั่นที่จะฟื้นฟูเศรษฐกิจการท่องเที่ยวของประเทศ รวมถึงการแก้ไขปัญหาการดํารงชีวิตของประชาชน การให้ความช่วยเหลือเกษตรกร พร้อมผลักดันทุกภาคส่วนให้มีส่วนร่วมในการขับเคลื่อนเศรษฐกิจและการท่องเที่ยวให้ฟื้นคืนกลับมาโดยเร็ว ซึ่งการสร้างความมั่นคงและความยั่งยืนของมรดกทางวัฒนธรรม ถือเป็น Soft Power อย่างหนึ่งที่จะทําให้สามารถพัฒนาต่อยอดวัฒนธรรมให้มีศักยภาพได้ โดยมุ่งหวังให้แต่ละพื้นที่ นําวัฒนธรรมท้องถิ่นไปสู่การเสริมสร้างเศรษฐกิจฐานราก ถือเป็นการสร้างงาน สร้างรายได้ ขับเคลื่อนเศรษฐกิจและคุณภาพชีวิตที่ดีให้กับพี่น้องประชาชน อย่างไรก็ตาม ในส่วนของกระทรวงเกษตรและสหกรณ์พร้อมที่จะเป็นส่วนหนึ่งในการสนับสนุนการขับเคลื่อนสินค้าเกษตรและอาหารปลอดภัย ซึ่งจะเป็นเครื่องการันตีคุณภาพสินค้าให้แก่ผู้บริโภคเกิดความมั่นใจ สําหรับการจัดงานในวันนี้ต้องขอขอบคุณทุกภาคส่วน ที่ได้ร่วมมือกันอย่างเต็มที่ เพื่อช่วยเหลือพี่น้องประชาชน ในการเปิดพื้นที่การตลาดจําหน่ายสินค้าของเกษตรกร กลุ่มเกษตรกร กลุ่มอาชีพต่าง ๆ เพื่อสร้างงานสร้างรายได้ให้กับพี่น้องประชาชน และขับเคลื่อนการพัฒนาประเทศให้เกิดความมั่นคงและยั่งยืนต่อไป" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-สธ. ได้รับจัดสรรงบเงินกู้ค่าเสี่ยงภัยโควิดและค่าฉีดวัคซีนจากสำนักงบประมาณแล้ว กำชับเร่งเบิกจ่ายให้เสร็จภายในสิ้นปีนี้
วันพฤหัสบดีที่ 20 ตุลาคม 2565
สธ. ได้รับจัดสรรงบเงินกู้ค่าเสี่ยงภัยโควิดและค่าฉีดวัคซีนจากสํานักงบประมาณแล้ว กําชับเร่งเบิกจ่ายให้เสร็จภายในสิ้นปีนี้
รองปลัดกระทรวงสาธารณสุข เผย ได้รับการจัดสรรงบเงินกู้ 11,900 ล้านบาท จากสํานักงบประมาณแล้ว สําหรับเป็นค่าตอบแทนเสี่ยงภัย 11,516 ล้านบาท และค่าตอบแทนการฉีดวัคซีน 384 ล้านบาท เร่งจัดสรรให้หน่วยงานในสังกัด
รองปลัดกระทรวงสาธารณสุข เผย ได้รับการจัดสรรงบเงินกู้ 11,900 ล้านบาท จากสํานักงบประมาณแล้ว สําหรับเป็นค่าตอบแทนเสี่ยงภัย 11,516 ล้านบาท และค่าตอบแทนการฉีดวัคซีน 384 ล้านบาท เร่งจัดสรรให้หน่วยงานในสังกัด พร้อมกําชับให้เตรียมหลักฐานและเบิกจ่ายให้เสร็จภายในสิ้นปีนี้
วันนี้ (20 ตุลาคม 2565) นายแพทย์ทวีศิลป์ วิษณุโยธิน รักษาราชการแทนรองปลัดกระทรวงสาธารณสุข เปิดเผยถึงความคืบหน้าเรื่องเงินค่าตอบแทนเสี่ยงภัยบุคลากรสาธารณสุขที่ปฏิบัติงานในช่วงโควิด 19 ว่า กระทรวงสาธารณสุขได้รับการจัดสรรงบเงินกู้จากสํานักงบประมาณแล้ว เมื่อวันที่ 18 ตุลาคมที่ผ่านมา จํานวน 11,900.5247 ล้านบาท ประกอบด้วย 1.ค่าตอบแทนเสี่ยงภัย ช่วงเดือนตุลาคม 2564 - มิถุนายน 2565 วงเงิน 11,516.2933 ล้านบาท และ2.ค่าตอบแทนการฉีดวัคซีน งวดเดือนพฤศจิกายน - ธันวาคม 2564 วงเงิน 384.2314 ล้านบาท
นพ.ทวีศิลป์กล่าวต่อว่า ได้แจ้งหน่วยงานที่เกี่ยวข้องเร่งรัดจัดสรรงบฯ ดังกล่าวให้กับหน่วยงานในสังกัดกระทรวงสาธารณสุขแล้ว พร้อมทั้งกําชับให้หน่วยงานในพื้นที่จัดเตรียมเอกสารหลักฐานและเร่งรัดการเบิกจ่าย ให้แล้วเสร็จภายในวันที่ 31 ธันวาคม 2565 ตามระเบียบ พ.ร.บ.เงินกู้ฯ ต่อไป
************************************************** 20 ตุลาคม 2565
รัฐบาลไทย-ข่าวทำเนียบรัฐบาล-​​Govt Spokesperson: 28th APEC SME Ministerial Meeting is a success
วันอังคารที่ 13 กันยายน 2565
​​Govt Spokesperson: 28th APEC SME Ministerial Meeting is a success
​​Govt Spokesperson: 28th APEC SME Ministerial Meeting is a success
September 13, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about Thailand’s success in hosting the 28th APEC SME Ministerial Meeting on September 9-10, 2022 in Phuket. The meeting was chaired by Deputy Prime Minister and Energy Minister Supattanapong Punmeechaow.
According to the Government Spokesperson, the meeting was held under the theme: “Inclusive Recovery of APEC MSMEs through the Bio – Circular – Green Economy (BCG) Model and High Impact Ecosystem”, and was participated by ministerial representatives from 21 APEC economies. Participants have come to terms to promote inclusive and high-impact recovery in four priority areas:
1. Accelerating BCG Adoption: Promoting the BCG model can support value creation for MSMEs’ products and services and create business opportunities for MSMEs while reinforcing ongoing global efforts to address climate change
2. Inclusive Digital Transformation: Recognizing the critical role of digital transformation, innovation, and technology in businesses. Digitalization can accelerate the comprehensive development of MSMEs and build resiliency to recover from the COVID-19 pandemic
3. Financing and Debt Restructuring for MSMEs: Promoting MSME’s access to financial sources
4. Coping with an Evolving Market Landscape: Promoting efforts to strengthen the competitiveness of MSMEs by improving the business environment for startups, fostering innovation, promoting participation in regional and global value chains (GVCs) and collaboration with large enterprises
MSME, accounting for over 98% of businesses in the region, is a key to regional economic growth and prosperity, as MSME alone can create economic value of 40-60% of the APEC GDP. The Thai Government has placed great importance on MSME capacity building and competitiveness enhancement to create economic opportunities and linkage with the global supply chain, and to promote inclusive and sustainable recovery.
รัฐบาลไทย-ข่าวทำเนียบรัฐบาล-พลเอก ประวิตรฯ ปลื้ม ชาวสุไหงโก-ลก แห่ต้อนรับ มอบกุหลาบ ขอถ่ายรูป-บอกรักลุงป้อม อวยพรให้เป็นนายกรัฐมนตรี ขณะเจ้าตัวบอกรักชาวสุไหงโก-ลก
วันจันทร์ที่ 19 กันยายน 2565
พลเอก ประวิตรฯ ปลื้ม ชาวสุไหงโก-ลก แห่ต้อนรับ มอบกุหลาบ ขอถ่ายรูป-บอกรักลุงป้อม อวยพรให้เป็นนายกรัฐมนตรี ขณะเจ้าตัวบอกรักชาวสุไหงโก-ลก
พลเอก ประวิตรฯ ปลื้ม ชาวสุไหงโก-ลก แห่ต้อนรับ มอบกุหลาบ ขอถ่ายรูป-บอกรักลุงป้อม อวยพรให้เป็นนายกรัฐมนตรี ขณะเจ้าตัวบอกรักชาวสุไหงโก-ลก
นางสาวทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า วันนี้ (19 กันยายน 2565) เวลา 16.30 น. ณ ด่านพรมแดนสุไหงโก-ลก อ.สุไหงโก-ลก จ.นราธิวาส พลเอก ประวิตร วงษ์สุวรรณ รองนายกรัฐมนตรี พบปะกับประชาชนชาวนราธิวาสกว่า 3,000 คน จาก 10 อําเภอ ที่มาให้การต้อนรับ พร้อมชูป้ายรูปสัญลักษณ์มินิฮาร์ท ระบุข้อความ “ท่านประวิตร วงษ์สุวรรณ” และตะโกน “เรารักลุงป้อม” ขณะที่บางคนได้นําดอกกุหลาบมามอบให้กําลังใจ ขอถ่ายรูป พร้อมบอกรักลุงป้อมขอให้ลุงป้อมได้เป็นนายกรัฐมนตรี ขณะเดียวกันได้มีหญิงสูงวัยเข้าสวมกอด พลเอก ประวิตรฯ ด้วยความดีใจ และบอกด้วยว่า ขอให้ พลเอก ประวิตรฯ มีแต่รอยยิ้ม
โดย พลเอก ประวิตรฯ กล่าวกับประชาชนว่า รักทุกคนนะครับ ตนในฐานะประธาน กพต. พร้อมด้วยรัฐมนตรีหลายคน และรัฐบาลยินดีมาร่วมทําประโยชน์เพื่อประชาชน ซึ่งวันนี้โครงการของรัฐบาลมีความก้าวหน้าชัดเจนเป็นอย่างยิ่ง ในเรื่องของการพัฒนาเศรษฐกิจ มีผลงานพัฒนาที่ก้าวหน้าชัดเจน เช่น การพัฒนาเศรษฐกิจ ได้แก่ ส่งเสริมการเลี้ยงวัว การแก้ไขการว่างงานช่วงโควิด-19 การปลูกพืช อาหารสัตว์ และการบริหารจัดการไฟฟ้ายั่งยืน การพัฒนาสังคมที่สําคัญ ได้แก่ สนับสนุนอาหาร ให้โรงเรียนตาดีกา และโรงเรียนพระพุทธศาสนา แก้ไขภาวะโภชนาการต่ําในเด็ก เและแก้ไขปัญหาครัวเรือนยากจนอย่างยั่งยืน การส่งเสริมอัตลักษณ์พื้นที่ ได้แก่ จัดตั้งสถาบันภาษานานาชาติ 6 ภาษา และปฏิทินประเพณี 12 เดือน การพัฒนาทรัพยากรมนุษย์ ได้แก่ ห้องเรียนวิทยาศาสตร์ และโรงเรียนเทคโนโลยีและนวัตกรรม จังหวัดชายแดนภาคใต้
การพัฒนาแหล่งท่องเที่ยว ได้แก่ Sky Walk อัยเยอร์เวง น้ําพุร้อนนากอ อุโมงค์ปิยะมิตร แห่งที่ 2 และการแข่งขัน เบตง เทรล เป็นต้น การแก้ไขความเดือดร้อนของประชาชน ได้แก่ การบริหารจัดการน้ํา การบริหารจัดการด่านชายแดน และแก้ไขปัญหาที่ดินทํากิน นําระบบเทคโนโลยีมาบริหารพื้นที่ ได้แก่ กล้องตรวจจับอัจฉริยะ เสาไฟฟ้า รองรับการคมนาคมอัจฉริยะ และติดตั้งระบบ WI-FI พื้นที่เศรษฐกิจ การพัฒนาตามความจําเป็นของพื้นที่ ได้แก่ การปรับปรุงแหล่งเรียนรู้ มัสยิด 300 ปี พัฒนาทักษะงานบริการ รองรับงานในซาอุดีอาระเบีย ส่งเสริมผู้นําศาสนา การยกระดับสนามบินจังหวัดนราธิวาส
พลเอก ประวิตรฯ มอบหมายให้ส่วนราชการดําเนินการ เพื่อนําเข้าสู่การพิจารณา กพต. เร่งด่วน ได้แก่ การพัฒนาหมู่บ้านและชุมชน โดยกํานัน ผู้ใหญ่บ้าน ผู้นําชุมชน เป็นแกนนํา การส่งเสริมภาคประชาสังคม และประชาชน การจัดตั้งสถาบันพัฒนาผู้นําศาสนา การก่อสร้างสะพานข้ามแม่น้ําโก-ลก แห่งที่ 2 และสะพานข้ามแม่น้ําโก-ลก อําเภอตากใบ การแก้ไขปัญหาแรงงานต้มยํากุ้ง ในประเทศมาเลเซีย การจัดตั้งอุทยานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสทรงเจริญพระชนมพรรษาครบ 72 พรรษา ในปี 2568
พลเอก ประวิตรฯ ย้ํา ทุกเรื่องเป็นความห่วงใย และปรารถนาดีของรัฐบาล และถือเป็นเรื่องสําคัญที่ กพต. ดําเนินการเพื่อประชาชนทุกภาคส่วน ขอขอบคุณทุกคนที่มาร่วมกันต้อนรับอย่างอบอุ่น และขอให้ช่วยกันบอกต่อพี่น้องประชาชนให้ได้รับข้อมูลข่าวสารที่เป็นประโยชน์
รัฐบาลไทย-ข่าวทำเนียบรัฐบาล-เตือนภัยประชาชน อย่าคลิกลิงก์ SMS หลอกรับเงินเยียวยา จากการป้องกันโรคระบาด ระวังถูกขโมยข้อมูล – ดูดเงินหมดบัญชี พบเบาะแส แจ้งสายด่วน สตช. 1599 หรือ กสทช. Call Center 1200
วันจันทร์ที่ 19 กันยายน 2565
เตือนภัยประชาชน อย่าคลิกลิงก์ SMS หลอกรับเงินเยียวยา จากการป้องกันโรคระบาด ระวังถูกขโมยข้อมูล – ดูดเงินหมดบัญชี พบเบาะแส แจ้งสายด่วน สตช. 1599 หรือ กสทช. Call Center 1200
.....
รัฐบาลห่วงใยความปลอดภัยทางไซเบอร์ กรณีมีมิจฉาชีพส่ง SMS ไปยังประชาชนแอบอ้างว่ามาจากกระทรวงสาธารณสุข ระบุข้อความว่า “กระทรวงสาธารณสุข ขอแสดงความยินดี คุณมีสิทธิ์ได้รับเงินเยียวยาจากการป้องกันโรคระบาดจากรัฐบาล คัดลอกลิงก์ไปยังเบราเซอร์เพื่อรับเงิน ตามลิงก์นี้”
.
เรื่องนี้ยืนยันว่า รัฐบาลไม่มีโครงการจ่ายเงินเยียวยากรณีตามที่แอบอ้างแต่อย่างใด ดังนั้นขออย่าหลงเชื่อและอย่าแชร์ข้อความดังกล่าวออกไปให้ผู้อื่น เพราะอาจตกเป็นเหยื่อของมิจฉาชีพยุคดิจิทัล ที่นําข้อมูลส่วนบุคคลไปสร้างความเสียหาย เช่น นําไปสร้างบัญชีปลอมทําธุรกรรมทางการเงิน หรือนําไปลงทะเบียนซื้อสินค้าออนไลน์ ที่อาจทําให้เป็นหนี้โดยไม่รู้ตัว รวมทั้งอาจสูญเสียเงินจนหมดบัญชี
.
กรณีที่หลงเชื่อคลิกข้อความดังกล่าวไปแล้ว ให้รีบเปลี่ยนรหัสผ่านใหม่ทั้งหมด โดยเปลี่ยนทั้งชื่อผู้ใช้ และ รหัสผ่านในทันที ระงับการทําธุรกรรมในบัญชี ยับยั้งการใช้บัตรเครดิตและบัตรเดบิต จากนั้นแจ้งเจ้าหน้าที่ตํารวจ ธนาคาร หรือสถาบันการเงินเพื่อขอคําแนะนํา และตรวจสอบความเสียหายที่อาจเกิดขึ้น
.
หากพบเบาะแสการกระทําผิด สามารถแจ้งได้ที่ โทร.สายด่วน 191 หรือ สายด่วนสํานักงานตํารวจแห่งชาติ 1599 ตลอด 24 ชั่วโมง /ศูนย์รับเรื่องร้องเรียน กสทช. Call Center 1200 หรือแจ้งผู้ให้บริการเครือข่ายมือถือ ที่แต่ละค่ายมีไว้รองรับข้อมูลเรื่อง SMS และโทรศัพท์หลอกลวงโดยเฉพาะ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เตือน! ปชช. ผู้มีรายได้น้อย รีบลงทะเบียนร่วมโครงการฯ ใช้ไฟฟ้า 50 หน่วยฟรี ถึงวันที่ 31 ต.ค. 65
วันพุธที่ 26 ตุลาคม 2565
เตือน! ปชช. ผู้มีรายได้น้อย รีบลงทะเบียนร่วมโครงการฯ ใช้ไฟฟ้า 50 หน่วยฟรี ถึงวันที่ 31 ต.ค. 65
.....
แจ้งเตือนผู้ใช้ไฟฟ้าบ้านอยู่อาศัยที่รายได้น้อยในปัจจุบัน (หรือมาตรการ 50 หน่วยไฟฟรี) และผู้ใช้ไฟฟ้าที่ถือบัตรสวัสดิการแห่งรัฐ ที่ได้รับสิทธิช่วยเหลือค่าไฟฟ้าไม่เกิน 315 บาท/เดือน ที่ประสงค์จะขอรับสิทธิ์ช่วยเหลือค่าไฟฟ้าในระบบใหม่ซึ่งจะเริ่มใช้ในปี 2566 (ซึ่งเป็นไปตามมติ ครม. ที่เห็นชอบขยายเวลามาตรการบรรเทาภาระค่าไฟฟ้าและค่าน้ําประปาให้ผู้ถือบัตรสวัสดิการแห่งรัฐ อีก 7 เดือน ตั้งแต่ ต.ค. 65 – เม.ย. 66)
.
ขอให้รีบลงทะเบียนกับโครงการลงทะเบียนเพื่อสวัสดิการแห่งรัฐปี 2565 ของกระทรวงการคลัง ที่เว็บไซต์ https://welfare.mof.go.th ภายในวันที่ 31 ต.ค. 65 นี้ หากมีข้อสงสัยเกี่ยวกับบัตรสวัสดิการแห่งรัฐ สามารถสอบถามได้ที่ศูนย์ลูกค้าสัมพันธ์บัตรสวัสดิการแห่งรัฐ โทร. 0 2109 2345
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ธอส. ขนโปรโมชั่นทางการเงิน นำโดย สินเชื่อบ้านดอกเบี้ยปีแรกเพียง 2.60% ต่อปี ร่วมงาน “มหกรรมบ้านและคอนโด ครั้งที่ 42” วันที่ 27-30 ตุลาคม 2565 นี้
วันพฤหัสบดีที่ 27 ตุลาคม 2565
ธอส. ขนโปรโมชั่นทางการเงิน นําโดย สินเชื่อบ้านดอกเบี้ยปีแรกเพียง 2.60% ต่อปี ร่วมงาน “มหกรรมบ้านและคอนโด ครั้งที่ 42” วันที่ 27-30 ตุลาคม 2565 นี้
ธอส. ร่วมงาน “มหกรรมบ้านและคอนโด ครั้งที่ 42” จัดขึ้นระหว่างวันที่ 27-30 ตุลาคม 2565 ณ ศูนย์การประชุมแห่งชาติสิริกิติ์ สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์
ธนาคารอาคารสงเคราะห์ (ธอส.) เอาใจประชาชนที่ต้องการมีที่อยู่อาศัยเป็นของตนเอง ด้วยการร่วมงาน “มหกรรมบ้านและคอนโด ครั้งที่ 42” นําผลิตภัณฑ์ทางการเงินของธนาคาร นําโดย สินเชื่อบ้านอัตราดอกเบี้ยต่ํา ปีที่ 1 เท่ากับ MRR-3.55% (ปัจจุบันเท่ากับ 2.60%) ต่อปี เฉลี่ย 3 ปีแรกเพียง 2.917% (อัตราดอกเบี้ย MRR ของ ธอส.ในปัจจุบันเท่ากับ 6.150% ต่อปี) ผ่อนชําระนานสูงสุดถึง 40 ปี ให้กู้ครอบคลุมทุกวัตถุประสงค์หลัก อาทิ ซื้อบ้าน/คอนโดมิเนียม ปลูกสร้างและรีไฟแนนซ์ หลักประกันในการยื่นคําขอกู้ต้องอยู่ในพื้นที่กรุงเทพฯ นนทบุรี ปทุมธานี และสมุทรปราการ จองสิทธิ์ภายในงาน ยื่นกู้ตั้งแต่วันที่ 27 ตุลาคม – 30 พฤศจิกายน 2565 อนุมัติและทํานิติกรรมภายในวันที่ 30 ธันวาคม 2565
สลากออมทรัพย์ ธอส. ให้ผลตอบแทนดีโอกาสถูกรางวัลสูง ประกอบด้วย ชุดขาลเพิ่มพูน หน่วยละ 1,000 บาท ผลตอบแทนหน้าสลาก 0.30% ต่อปี และบวกผลตอบแทนผันแปรตามคุณภาพสินเชื่อ 0.70% ต่อปี รวมรับผลตอบแทนสูงสุด 1% ต่อปี (เงื่อนไขเป็นไปตามที่ธนาคารกําหนด) พร้อมโอกาสลุ้นรางวัลที่ 1 รางวัลละ 2 ล้านบาท ชุดต่อเงิน ต่อทอง หน่วยละ 10,000 บาท ผลตอบแทนหน้าสลาก 0.50% ต่อปี พร้อมโอกาสลุ้นรางวัลที่ 1 เป็นสลากชุดต่อเงิน ต่อทอง มูลค่า 1 ล้านบาท และรางวัลเลขท้าย 1 ตัว ชุดวิมานเมฆ Plus หน่วยละ 1 ล้านบาท ผลตอบแทนหน้าสลาก 1.45% ต่อปี และโอกาสลุ้นรางวัลที่ 1 มูลค่า 3 ล้านบาท และชุดเกล็ดดาว Plus หน่วยละ 5,000 บาท ผลตอบแทนหน้าสลาก 0.65% ต่อปี โอกาสถูกรางวัลที่ 1 มูลค่า 1 ล้านบาท จองสิทธิ์ภายในงานและซื้อสลากระหว่างวันที่ 27 ตุลาคม - 5 พฤศจิกายน 2565 ณ สาขาในกรุงเทพฯ นนทบุรี ปทุมธานีและสมุทรปราการ (เงื่อนไขเป็นไปตามที่ธนาคารกําหนด)
บ้านมือสอง ธอส. คุณภาพดี ทําเลเด่นกว่า 1,000 รายการทั่วประเทศ จําหน่ายพร้อมส่วนลดสูงสุด 50% จากราคาปกติ ราคาขายต่ําสุดเพียง 125,000 บาท ได้แก่ ห้องชุด ชั้นที่ 3 จาก 4 ชั้น ขนาดเนื้อที่ 27.54 ตารางเมตร ในโครงการมีทรัพย์เรซิเดนซ์ เขตหนองแขม กรุงเทพฯ พร้อมสิทธิ์รับสินเชื่ออัตราดอกเบี้ย 0% ต่อปี นานสูงสุดถึง 24 เดือน ต้องวางเงินประกันการซื้อทรัพย์ และทําสัญญามัดจําการซื้อทรัพย์ภายในงานรายการละ 1,000 บาท ทั้งนี้ ลูกค้าที่ใช้บริการผลิตภัณฑ์การเงินตามเงื่อนไขและระยะเวลาที่ธนาคารกําหนด ได้รับของสมนาคุณฟรีอีกมากมาย โดยมหกรรมบ้านและคอนโด ครั้งที่ 42 จะจัดขึ้นระหว่างวันที่ 27-30 ตุลาคม 2565 ณ ศูนย์การประชุมแห่งชาติสิริกิติ์ สอบถามรายละเอียดเพิ่มเติมได้ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-SME D Bank จัดให้ “7 โปรแกรมดี๊ดี” ตลอดเดือน ต.ค. 65 หนุนเอสเอ็มอีเสริมศักยภาพ เพิ่มยอดขาย สร้างรายได้สุดปัง!
วันจันทร์ที่ 3 ตุลาคม 2565
SME D Bank จัดให้ “7 โปรแกรมดี๊ดี” ตลอดเดือน ต.ค. 65 หนุนเอสเอ็มอีเสริมศักยภาพ เพิ่มยอดขาย สร้างรายได้สุดปัง!
SME D Bank เดินหน้าสนับสนุนผู้ประกอบการเอสเอ็มอี จัด 7 โปรแกรมสุดปัง ตลอดเดือนตุลาคม 2565  ช่วยยกระดับเพิ่มศักยภาพ ขยายตลาด เพิ่มรายได้ คว้าโอกาสทองเข้าสู่ฤดูกาลท่องเที่ยว “High season”
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ในฐานะธนาคารเพื่อการพัฒนา เดินหน้าสนับสนุนผู้ประกอบการเอสเอ็มอี จัด 7 โปรแกรมสุดปัง ตลอดเดือนตุลาคม 2565 ช่วยยกระดับเพิ่มศักยภาพ ขยายตลาด เพิ่มรายได้ คว้าโอกาสทองเข้าสู่ฤดูกาลท่องเที่ยว “High season” ได้แก่
1.สัมมนาความรู้ “SME 3ก แกร่ง เก่ง กล้า : กล้าที่จะเปลี่ยน พลิกวิกฤตให้เป็นโอกาส” ช่วยติดอาวุธให้ผู้ประกอบการเติบโต วันที่ 10 ต.ค.65 เวลา 13.00-16.30 น. ณ ห้อง Auditorium ชั้น 16 อาคาร CP ALL Academy
2. กิจกรรม “ตลาดนัดร่วมใจ” ภายใต้โครงการไม่ทิ้งใครไว้ข้างหลัง ครั้งที่ 4 รวมของดีทั่วไทย มาไว้ในที่เดียว วันที่ 10-11 ต.ค.65 เวลา 08.00-16.00 น. ณ พื้นที่บริเวณชั้น 1 อาคาร SME Bank Tower
3. Workshop ออนไลน์หลักสูตร “รีบูทธุรกิจ ทําน้อย แต่ 100%” วันที่ 18 ต.ค.65 เวลา 13.00-16.00 น. เรียนรู้แพลตฟอร์มการตลาดยุคใหม่ เช่น เฟซบุ๊ก และไลน์ เป็นต้น ช่วยเพิ่มยอดขาย สร้างรายได้สุดปัง
4. กิจกรรม “SME D Market” ตลาดรวมสุดยอดของดีของเด็ดจากเอสเอ็มอีทั่วประเทศ มาออกบูธขายสินค้าแก่ประชาชนที่สนใจ ระหว่างวันที่ 25-26 ต.ค.65 ณ พื้นที่บริเวณชั้น 1 อาคาร SME Bank Tower
5. โครงการ “Business Matching” เปิดรับสมัครผู้ประกอบการเอสเอ็มอีเข้าร่วมจับคู่ธุรกิจ (Matching) เพื่อหาตัวแทนจําหน่ายกระจายสินค้าไปทั่วประเทศ ผ่าน Platform SME D Market แจ้งความประสงค์ผ่านออนไลน์ได้ตลอดเดือน ต.ค.65 โดยสแกน QR Code ในโปสเตอร์ประชาสัมพันธ์
6. กิจกรรม “SME D Bank จับมือ Biz Club Thailand” พาเข้าถึงบริการ "เติมทุนคู่พัฒนา" รับบริการสินเชื่อดอกเบี้ยพิเศษ ครอบคลุมทุกกลุ่มธุรกิจ อีกทั้ง รับบริการพัฒนายกระดับเสริมแกร่งธุรกิจ สมัครผ่านออนไลน์ได้ตลอดเดือน ต.ค.65 โดยสแกน QR Code ในโปสเตอร์ประชาสัมพันธ์
7. โครงการ “E-learning SME D Academy” หลักสูตรเติมความรู้ครบวงจร เรียนรู้ได้เองตลอด 24 ชม.ที่เว็บไซต์ wdev.smebank.co.th
ทุกกิจกรรมเข้าร่วมได้ฟรี รวมถึง สามารถรับบริการที่ปรึกษาธุรกิจในโครงการ “SME D Coach” แนะนําทั้งความรู้ยกระดับธุรกิจครบวงจรและเตรียมพร้อมเข้าถึงแหล่งทุน สมัครเข้าร่วมทุกกิจกรรม หรือสอบถามเพิ่มเติมได้ที่ ฝ่ายพัฒนาและสนับสนุนผู้ประกอบการ โทร.02-265-3775 , 02-265-4100 หรือ Call Center 1357
รัฐบาลไทย-ข่าวทำเนียบรัฐบาล-รัฐบาลแนะผู้มีปัญหายาเสพติดเร่งเข้าสู่กระบวนการบำบัด ก่อนเป็นสาเหตุก่อความรุนแรงและเหตุสลดซ้ำ
วันเสาร์ที่ 8 ตุลาคม 2565
รัฐบาลแนะผู้มีปัญหายาเสพติดเร่งเข้าสู่กระบวนการบําบัด ก่อนเป็นสาเหตุก่อความรุนแรงและเหตุสลดซ้ํา
รัฐบาลแนะผู้มีปัญหายาเสพติดเร่งเข้าสู่กระบวนการบําบัด ก่อนเป็นสาเหตุก่อความรุนแรงและเหตุสลดซ้ํา เผยสามารถรับคําปรึกษาเบื้องต้นที่สถานพยาบาลใกล้บ้าน หรือช่องทางของ สบยช. Line Official “ห่วงใย” สายด่วน 1165  และมีศูนย์การบําบัดกระจายทั่วประเทศ
วันนี้ 8 ต.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่ขณะนี้ได้ปรากฏกรณีการก่อเหตุความรุนแรง ส่งผลให้มีทั้งผู้ได้รับบาดเจ็บและเสียชีวิตโดยหลายกรณีผู้ก่อเหตุมีการใช้สารเสพติด โดยการแก้ไขปัญหานี้จะต้องอาศัยความร่วมมือจากทุกระดับ ทั้งเจ้าหน้าที่ตํารวจเร่งปราบปราบขบวนการค้ายาเสพติด และประชาชนทุกคนในสังคม ที่หากเป็นผู้ติดสารเสพติด มีบุคคลในครอบครัว หรือคนใกล้ชิดเข้าไปยุ่งเกี่ยวกับยาเสพติด ขอให้เร่งเข้าสู่กระบวนการบําบัดโดยด่วน
ทั้งนี้ หากปล่อยให้มีการเสพยาเป็นระยะเวลานาน จะเป็นต้นเหตุของการกระทําความรุนแรงต่างๆ เนื่องจากยาเสพติดมีผลให้สมองถูกทําลาย ความสามารถในการคิดอย่างเป็นเหตุเป็นผลลดลง มีพฤติกรรมไม่เหมาะสม เช่น ก้าวร้าว หงุดหงิด เกิดอาการทางจิตประสาท ไม่สามารถควบคุมตัวเองได้ เป็นสาแหตุของการก่อความรุนแรง และนําไปสู่การก่อเหตุสลดในสังคมซ้ําๆ ได้
น.ส.ไตรศุลี กล่าวว่า ปัจจุบันผู้ติดยาเสพติดสามารถเข้ารับคําปรึกษาเบื้องต้นก่อนเข้ารับการบําบัดรักษาหลายช่องทาง ไม่ว่าจะเป็นสถานพยาบาลของรัฐทุกแห่ง ทั้งในสังกัดกระทรวงสาธารณสุข เช่นโรงพยาบาลส่งเสริมสุขภาพตําบล โรงพยาบาลชุมชน โรงพยาบาลทั่วไป หรือโรงพยาบาลนอกสังกัดกระทรวงสาธารณสุข เช่นโรงพยาบาลพระมงกุฎเกล้า โรงพยาบาลตํารวจ ศูนย์บริการสาธารณสุขของ กรุงเทพมหานคร
นอกจากนี้ ยังมีช่องทางของสถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) ที่สายด่วนบําบัดยาเสพติด 1165 และสายด่วนเลิกยาเสพติด ผ่านศูนย์ดํารงธรรม 1567 ตลอด 24 ชั่วโมง รวมถึงช่องทาง Line Official “ห่วงใย” โดยสามารถค้นหาโดยใช้ คําว่า @1165huangyai ซึ่งเป็นระบบแชทบ็อตตอบคําถามอัตโนมัติ ที่ตอบทุกเรื่องเพื่อประเมินตัวเองเกี่ยวกับการติดสารเสพติดและการให้คําปรึกษา การตอบคําถามที่พบบ่อยเพื่อเป็นแนวปฏิบัติเบื้องต้น หรือปรับเปลี่ยนพฤติกรรม
เมื่อได้รับคําปรึกษาแล้วยังสามารถติดต่อเพื่อเข้ารับการบําบัดได้ที่สถาบันบําบัดที่กระจายอยู่ทั่วประเทศ ได้แก่ สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) กรมการแพทย์ จังหวัดปทุมธานี โรงพยาบาลธัญญารักษ์ในส่วนภูมิภาคทั้ง 6 แห่ง ได้แก่ โรงพยาบาลธัญญารักษ์เชียงใหม่ โรงพยาบาลธัญญารักษ์แม่ฮ่องสอน โรงพยาบาลธัญญารักษ์ขอนแก่น โรงพยาบาลธัญญารักษ์อุดรธานี โรงพยาบาลธัญญารักษ์สงขลา และโรงพยาบาลธัญญารักษ์ปัตตานี โดยสามารถสอบถามข้อมูลเพิ่มเติมจากสายด่วนบําบัดยาเสพติด 1165 และเว็บไซต์ของ สบยช. ที่ www.pmnidat.go.th
รัฐบาลไทย-ข่าวทำเนียบรัฐบาล-ครม.อนุมัติงบกลาง 1,747 ล้านบาท ส่งเสริมการผลิตข้าวอินทรีย์ รับเงินชดเชยรายละ 15 ไร่ สร้างความมั่นคงให้เกษตรกรกว่า 1.3 แสนราย
วันอังคารที่ 13 กันยายน 2565
ครม.อนุมัติงบกลาง 1,747 ล้านบาท ส่งเสริมการผลิตข้าวอินทรีย์ รับเงินชดเชยรายละ 15 ไร่ สร้างความมั่นคงให้เกษตรกรกว่า 1.3 แสนราย
ครม.อนุมัติงบกลาง 1,747 ล้านบาท ส่งเสริมการผลิตข้าวอินทรีย์ รับเงินชดเชยรายละ 15 ไร่ สร้างความมั่นคงให้เกษตรกรกว่า 1.3 แสนราย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 13 กันยายน 2565 ว่า ครม.อนุมัติงบกลางปีงบประมาณ พ.ศ.2565 รายการสํารองจ่ายเพื่อกรณีฉุกเฉินหรือจําเป็น วงเงิน 1,747.90 ล้านบาท สําหรับเป็นเงินอุดหนุนเกษตรกรของโครงการส่งเสริมการผลิตข้าวอินทรีย์ปี 2563 ตามที่กระทรวงเกษตรและสหกรณ์เสนอ โครงการส่งเสริมการผลิตข้าวอินทรีย์นี้ กรมการข้าวได้ดําเนินมาตั้งแต่ปี 2560 – ปัจจุบัน มีเกษตรกรสมัครเข้าร่วมโครงการแล้ว 58 จังหวัด 5,818 กลุ่ม รวม 130,082 ราย มีพื้นที่ผลิตข้าวอินทรีย์รวม 1,209,911 ไร่ โดยเกษตรกรที่เข้าร่วมโครงการจะได้รับเงินชดเชยรายได้จากการผลิตข้าวที่ได้ผลผลิตลดลงในระยะเริ่มต้นของการผลิตระบบอินทรีย์ไม่เกิน รายละ 15 ไร่ ในอัตราตามที่กําหนด คือ 1.เกษตรกรที่ผ่านการประเมินเตรียมความพร้อม (T1) ไร่ละ 2,000 บาท 2.เกษตรกรที่ผ่านการประเมินระยะปรับเปลี่ยน (T2) ไร่ละ 3,000 บาท และ 3.เกษตรกรที่ได้รับรองมาตรฐานการผลิตข้าวอินทรีย์ Organic Thailand (T3) ไร่ละ 4,000 บาท
สาเหตุที่จ่ายเงินชดเชยรายได้เกษตรกรที่เข้าร่วมโครงการเลื่อมปีงบประมาณนั้น เนื่องจากการผลิตข้าวอินทรีย์ส่วนใหญ่จะเก็บเกี่ยวในช่วงเดือนพฤศจิกายน – ธันวาคมของทุกปี ทําให้การตรวจประเมินระบบการผลิตข้าวอินทรีย์ การตรวจสอบความถูกต้องของข้อมูล และการจ่ายเงินอุดหนุนจะแล้วเสร็จก็ข้ามปีงบประมาณ อีกทั้งในปี 2563 ได้รับจัดสรรงบประมาณประจําปี 2564 มาแล้ว 450 ล้านบาท ซึ่งไม่เพียงพอ จึงจําเป็นต้องขอเสนออนุมัติงบกลางเพื่อใช้จ่ายในโครงการต่อไป
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ปลื้ม กรุงเทพมหานคร ขึ้นแท่นอันดับ 1 เมืองที่น่าพักผ่อนหย่อนใจมากที่สุดในเอเชียแปซิฟิก (Best Leisure time city in Asia-Pacific)
วันพุธที่ 2 พฤศจิกายน 2565
​โฆษกรัฐบาลเผย นายกฯ ปลื้ม กรุงเทพมหานคร ขึ้นแท่นอันดับ 1 เมืองที่น่าพักผ่อนหย่อนใจมากที่สุดในเอเชียแปซิฟิก (Best Leisure time city in Asia-Pacific)
​โฆษกรัฐบาลเผย นายกฯ ปลื้ม กรุงเทพมหานคร ขึ้นแท่นอันดับ 1 เมืองที่น่าพักผ่อนหย่อนใจมากที่สุดในเอเชียแปซิฟิก (Best Leisure time city in Asia-Pacific)
วันนี้ (2 พฤศจิกายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่า นิตยสารธุรกิจและท่องเที่ยว Business traveller จัดอันดับให้ กรุงเทพมหานคร เป็นอันดับหนึ่ง ในประเภทเมืองที่น่าพักผ่อนหย่อนใจมากที่สุดในเอเชียแปซิฟิก( Best Leisure time city in Asia-Pacific) โดยจาการสํารวจของ Business Traveller Asia-Pacific Awards 2022
โฆษกประจําสํานักนายกรัฐมนตรีกล่าวว่า ผลการจัดอันดับทั่วโลกสะท้อนว่าประเทศไทยยังคงเป็นจุดหมายปลายทางที่นักท่องเที่ยวทั่วโลกชื่นชอบ โดยในปีนี้ Business Traveller นิตยสารที่เผยแพร่ข้อมูลเกี่ยวกับธุรกิจ และการท่องเที่ยวทั่วโลกที่มีชื่อเสียง ได้ประกาศ 31 อันดับ รางวัล Business Traveller Asia-Pacific จัดอันดับโดยการลงคะแนน เก็บข้อมูลตั้งแต่ กรกฎาคม ถึงกันยายน 2565 จากผู้อ่าน ซึ่งผลการสํารวจ ในปีนี้ กรุงเทพมหานคร ได้รับการลงคะแนนให้เป็นอันดับ 1 ประเภท เมืองที่น่าพักผ่อนหย่อนใจมากที่สุดในเอเชีย-แปซิฟิก (Best Leisure time city in Asia-Pacific) และเป็นที่ 1 ต่อเนื่องเป็นปีที่ 6 แล้ว รวมทั้งได้รางวัลอันดับ3 ในประเภท เมืองสําหรับธุรกิจที่ดีที่สุด (Best Business Cities in Asia) อีกด้วย นอกจากนี้ สายการบินประจําชาติไทยอย่าง การบินไทย (Thai Airways) ยังได้รับรางวัลอันดับ 3 ในประเภท สายการบินที่ดีที่สุดในเอเชีย-แปซิฟิก (Best Airline of Asia-Pacific)
“นายกรัฐมนตรียินดีอย่างยิ่งที่นักท่องเที่ยวจากทั่วโลกยังคงให้ความสําคัญ นิยมการท่องเที่ยวในประเทศไทย ประเทศไทยยังเป็นสถานที่ยอดนิยมที่นักท่องเที่ยวเดินทางมาผ่อนคลาย และใช้เวลาว่าง นอกจากนี้ ขอบคุณทุกหน่วยงานที่เกี่ยวข้องที่ร่วมดําเนินงานตามแนวนโยบายของรัฐบาลในการสนับสนุนการท่องเที่ยวอย่างต่อเนื่อง และเหมาะสมกับสถานการณ์ ทําให้ประเทศไทยได้รับประโยชน์จากการดําเนินนโยบายตามช่วงเวลาที่เหมาะสม รวมทั้งขอบคุณประชาชนคนไทยทุกคนที่มีส่วนร่วม ทําให้ไทยมีเสน่ห์และเอกลักษณ์ มีสภาพแวดล้อมที่เป็นมิตรกับนักท่องเที่ยว รักษากระแสความนิยมในหมู่นักท่องเที่ยวได้อย่างต่อเนื่อง” นายอนุชาฯ กล่าว
รัฐบาลไทย-ข่าวทำเนียบรัฐบาล-การรถไฟแห่งประเทศไทย ถวายผ้าพระกฐินพระราชทาน ประจำปี 2565
วันศุกร์ที่ 21 ตุลาคม 2565
การรถไฟแห่งประเทศไทย ถวายผ้าพระกฐินพระราชทาน ประจําปี 2565
ณ วัดสระเกศราชวรมหาวิหาร เมื่อวันที่ 20 ตุลาคม 2565
เมื่อวันที่ 20 ตุลาคม 2565 เวลา 13.45 น. นายนิรุฒ มณีพันธ์ ผู้ว่าการรถไฟแห่งประเทศไทย เป็นประธานนําคณะผู้บริหาร พนักงาน และลูกจ้าง การรถไฟแห่งประเทศไทย (รฟท.)กระทรวงคมนาคม อัญเชิญผ้าพระกฐินพระราชทาน พระบาทสมเด็จพระเจ้าอยู่หัว ประจําปีพุทธศักราช 2565 พร้อมบริวารกฐิน (เครื่องพระกฐินพระราชทานทั้งหมด) ถวาย ณ วัดสระเกศราชวรมหาวิหาร เขตป้อมปราบศัตรูพ่าย กรุงเทพฯ โดยมีพระธรรมโพธิมงคล (เจ้าอาวาส) เป็นประธานฝ่ายสงฆ์ พร้อมทั้งมีประชาชนและผู้มีจิตกุศลร่วมถวายจตุปัจจัยบํารุงและบูรณะพระอารามทําบุญกฐินพระราชทาน ประจําปี 2565 เป็นจํานวนเงิน 1,899,559 บาท (หนึ่งล้านแปดแสนเก้าหมื่นเก้าพันห้าร้อยห้าสิบเก้าบาทถ้วน)
ในโอกาสนี้ ผู้ว่า รฟท. ยังได้ร่วมถวายจตุปัจจัยไทยธรรมแด่พระสงฆ์ จํานวน 134 รูป เพื่อถวายเป็นพระราชกุศล และทํานุบํารุงการศึกษาแก่โรงเรียนวัดสระเกศ จํานวน 20,000 บาท และวงดุริยางค์ โรงเรียนเทพศิรินทร์ จํานวน 10,000 บาท เพื่อช่วยสนับสนุนโอกาสทางการศึกษาและการประกอบอาชีพ ยกระดับคุณภาพชีวิตที่ดีสําหรับเด็กและเยาวชน ตลอดจนการเสริมสร้างความเข้มแข็งของชุมชน ตามนโยบายของการรถไฟแห่งประเทศไทย
สําหรับวัดสระเกศราชวรมหาวิหาร หรือวัดภูเขาทอง เดิมชื่อ วัดสะแก เป็นวัดโบราณสมัยกรุงศรีอยุธยา จัดเป็นวัดอารามหลวงชั้นโท ชนิดราชวรมหาวิหาร ตั้งอยู่ในเขตป้อมปราบศัตรูพ่าย เป็นวัดที่มีความวิจิตรงดงามแห่งเกาะรัตนโกสินทร์ ซึ่งมีพระเจดีย์สีทองสูงเด่นเป็นสง่าเหลืองอร่ามอยู่ท่ามใจกลางกรุงเทพมหานครโดยพระบาทสมเด็จพระพุทธยอดฟ้าจุฬาโลกมหาราช รัชกาลที่ 1 ทรงโปรดเกล้าฯ ให้ปฏิสังขรณ์และขุดคลองรอบพระอาราม ทรงพระราชทานนามใหม่ว่า "วัดสระเกศ" ซึ่งมีชื่อที่นิยมเรียกอีกอย่างหนึ่งว่า “วัดภูเขาทอง” เนื่องจากมีพระเจดีย์ "ภูเขาทอง" หรือ "บรมบรรพต" ที่สร้างขึ้นสมัยพระบาทสมเด็จพระนั่งเกล้าเจ้าอยู่หัว เพื่อบรรจุพระบรมสารีริกธาตุอันได้รับจากประเทศอินเดีย ซึ่งขุดจากเนินพระเจดีย์เก่าในเมืองกบิลพัสดุ์ เป็นปูชนียสถานและสัญลักษณ์อยู่คู่วัดสระเกศ
รัฐบาลไทย-ข่าวทำเนียบรัฐบาล-ก.อุตสาหกรรม รวมใจลำเลียงเครื่องอุปโภคบริโภค เร่งเยียวยาผู้ประสบอุทกภัยน้ำท่วม
วันศุกร์ที่ 28 ตุลาคม 2565
ก.อุตสาหกรรม รวมใจลําเลียงเครื่องอุปโภคบริโภค เร่งเยียวยาผู้ประสบอุทกภัยน้ําท่วม
ก.อุตสาหกรรม รวมใจลําเลียงเครื่องอุปโภคบริโภค เร่งเยียวยาผู้ประสบอุทกภัยน้ําท่วม
(วันที่ 27 ตุลาคม 2565) นายจุลพงษ์ ทวีศรี รองปลัดกระทรวงอุตสาหกรรม รักษาราชการแทนอธิบดีกรมโรงงานอุตสาหกรรม พร้อมด้วย นายใบน้อย สุวรรณชาตรี ผู้ตรวจราชการกระทรวงอุตสาหกรรม รักษาราชการแทนอธิบดีกรมส่งเสริมอุตสาหกรรม นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม และผู้บริหารกระทรวงอุตสาหกรรม เข้ารับมอบสิ่งของอุปโภค บริโภค และของใช้ที่จําเป็น โดยได้รับการสนับสนุนจากสหพันธ์สมาคมผู้ประกอบการไทย (FA SME) สมาคมการค้าส่งเสริมพัฒนาผู้ประกอบการไทยกรุงเทพและปริมณฑล รวมถึงหน่วยงานภาคเอกชน เพื่อนําไปช่วยเหลือและบรรเทาความเดือดร้อนในเบื้องต้น ให้กับผู้ประสบอุทกภัยน้ําท่วม ณ ห้องนิทรรศการ ชั้น 1 อาคารกรมส่งเสริมอุตสาหกรรม เพื่อเตรียมนําไปช่วยเหลือผู้ประสบภัยน้ําท่วมโดยเร่งด่วน
โอกาสนี้ ข้าราชการ พนักงาน และเจ้าหน้าที่กระทรวงอุตสาหกรรม พร้อมใจกันลําเลียงถุงยังชีพเพื่อนําไปช่วยเหลือให้กับผู้ประสบอุทกภัยน้ําท่วมเป็นการด่วนต่อไป
รัฐบาลไทย-ข่าวทำเนียบรัฐบาล-เพิ่มประสิทธิภาพการดำเนินการเรื่องร้องทุกข์ของศูนย์บริการประชาชน 1111
วันจันทร์ที่ 17 ตุลาคม 2565
เพิ่มประสิทธิภาพการดําเนินการเรื่องร้องทุกข์ของศูนย์บริการประชาชน 1111
วันเสาร์ที่ 15 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลยกระดับการดูแลประชาชน
โดยเห็นชอบเพิ่มประสิทธิภาพการดําเนินการเรื่องร้องทุกข์ของศูนย์บริการประชาชน 1111 ได้แก่
พัฒนาระบบและเชื่อมโยงฐานข้อมูลรับเรื่องร้องทุกข์ของหน่วยงานราชการกับระบบข้อมูลของศูนย์บริการประ
ชาชน มีระบบติดตามความคืบหน้าให้ประชาชนตรวจสอบได้ด้วยตนเอง
บูรณาการความร่วมมือในการดําเนินการระดับกระทรวง กรม จังหวัด หน่วยงานอิสระ 330 หน่วย
และพัฒนาแนวทางประสานงานกับสํานักงานตํารวจแห่งชาติ
พร้อมทั้งมอบหมายให้ส่วนราชการที่เกี่ยวข้องกําหนดกรอบระยะเวลาแล้วเสร็จในการดําเนินการเพื่อแจ้งให้ปร
ะชาชนทราบ ลดการรอคอยและติดตามเรื่อง
รวมถึงผลักดันเครือข่ายไปยังระดับท้องถิ่นเพื่อแก้ไขปัญหาให้แก่ประชาชนอย่างทั่วถึงและเป็นธรรม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชี้แจง! “เบี้ยยังชีพผู้สูงอายุ” ยึดเกณฑ์เดิม ผู้รับบำนาญไม่มีสิทธิ พร้อมปรับปรุงนโยบาย - กฎระเบียบให้มีความชัดเจน
วันศุกร์ที่ 2 กันยายน 2565
ชี้แจง! “เบี้ยยังชีพผู้สูงอายุ” ยึดเกณฑ์เดิม ผู้รับบํานาญไม่มีสิทธิ พร้อมปรับปรุงนโยบาย - กฎระเบียบให้มีความชัดเจน
.....
จากข้อมูลเท็จที่มีการส่งต่อในสื่อสังคมออนไลน์ เรื่องปรับหลักเกณฑ์การจ่ายเบี้ยยังชีพผู้สูงอายุให้กลุ่มผู้ได้รับบํานาญ เบี้ยหวัด บํานาญพิเศษหรือเงินอื่นใดในลักษณะเดียวกันจากรัฐ ให้สามารถรับเบี้ยยังชีพผู้สูงอายุได้อีกทางหนึ่งด้วยนั้น
.
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี ชี้แจงว่า “ข้อมูลดังกล่าวไม่เป็นความจริง” ปัจจุบันยังยึดหลักเกณฑ์ตามระเบียบคณะกรรมการผู้สูงอายุ (กผส.) และระเบียบกระทรวงมหาดไทยว่าด้วยหลักเกณฑ์การจ่ายเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552 และที่เพิ่มเติม พ.ศ. 2561 ที่กําหนด “ไม่ให้มีการจ่ายเบี้ยยังชีพซ้ําซ้อนกับประโยชน์อื่น”
.
สําหรับกรณีผู้สูงอายุที่รับบํานาญหรือเงินอื่นในลักษณะเดียวกัน เช่น รับบํานาญต่อจากบุตรที่เสียชีวิตแล้ว พร้อมกับรับเบี้ยยังชีพผู้สูงอายุด้วย จนกระทั่ง อปท. ได้ดําเนินการฟ้องร้องเรียกเบี้ยยังชีพคืน เนื่องจากไม่เป็นไปตามหลักเกณฑ์ตามกฎหมายนั้น
.
รัฐบาลไม่ได้นิ่งนอนใจต่อปัญหาดังกล่าว เพื่อเป็นการบรรเทาผลกระทบต่อผู้สูงอายุ ในคราวประชุม ครม. (23 ส.ค. 65) ได้มีมติให้คืนเบี้ยยังชีพให้กับผู้สูงอายุที่รับประโยชน์ซ้ําซ้อน ที่ได้นําเงินมาคืนทางราชการแล้ว จํานวน 28,345 ราย รวมเป็นเงินทั้งสิ้น 245.24 ล้านบาท และให้ อปท. ดําเนินการถอนฟ้องหรือระงับการบังคับคดีให้แล้วเสร็จภายในระยะเวลา 1 เดือน นับแต่วันที่ ครม. มีมติ
.
นอกจากนี้ กระทรวงการพัฒนาสังคมและความมั่นคงของมนุษย์ กําลังนําเสนอแนวทางเพื่อกําหนดนโยบายเบี้ยยังชีพผู้สูงอายุต่อคณะกรรมการผู้สูงอายุ (กผส.) ให้มีความชัดเจนยิ่งขึ้น เมื่อระเบียบใหม่ของ กผส. เสร็จเรียบร้อยแล้ว กระทรวงมหาดไทยจะนําไปปรับปรุงระเบียบให้สอดคล้องกัน จากนั้นจะประกาศให้ประชาชนทราบต่อไป
.
ดังนั้น ในระหว่างที่ระเบียบการจ่ายเบี้ยยังชีพยังอยู่ระหว่างการปรับปรุง การจ่ายเบี้ยยังชีพผู้สูงอายุ ณ ปัจจุบัน ยังคงยึดหลักเกณฑ์เดิม
.
อ่านเพิ่มเติม คลิกhttps://www.thaigov.go.th/news/contents/details/58726
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงรับเชิญทรงเป็นที่ปรึกษา โครงการจัดทำพระไตรปิฎก ฉบับภาษาอังกฤษ (Tipitaka English Version)
วันอังคารที่ 20 กันยายน 2565
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงรับเชิญทรงเป็นที่ปรึกษา โครงการจัดทําพระไตรปิฎก ฉบับภาษาอังกฤษ (Tipitaka English Version)
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงรับเชิญทรงเป็นที่ปรึกษา โครงการจัดทําพระไตรปิฎก ฉบับภาษาอังกฤษ (Tipitaka English Version)
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงรับเชิญทรงเป็นที่ปรึกษา โครงการจัดทําพระไตรปิฎก ฉบับภาษาอังกฤษ (Tipitaka English Version)
เมื่อวันจันทร์ที่ 19 กันยายน 2565 ที่ผ่านมา ที่ห้องประชุมกรมการศาสนา กระทรวงวัฒนธรรม นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะกรรมการอุปถัมภ์โครงการจัดทําพระไตรปิฎก ฉบับภาษาอังกฤษ ครั้งที่ 1/2565 เปิดเผยภายหลังการประชุมว่า โครงการจัดทําพระไตรปิฎก ฉบับภาษาอังกฤษ (Tipitaka English Version) เนื่องในโอกาสมหามงคลที่พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ได้เสด็จเถลิงถวัลยราชสมบัติ เป็นพระมหากษัตริย์ของประเทศไทย และประกาศพระองค์เป็นพุทธศาสนูปถัมภก ได้ดําเนินงานมาอย่างต่อเนื่อง ขณะนี้ ผลดําเนินการแปลเสร็จไปแล้วกว่าร้อยละ 20 ซึ่งมีความคืบหน้าไปมาก อีกทั้งมหาเถรสมาคมได้มีมติเห็นชอบการขอพระราชทานโครงการจัดทําพระไตรปิฎก ฉบับภาษาอังกฤษ (Tipitaka English Version) ในพระบรมราชูปถัมภ์และขอพระราชทานกราบบังคมทูล เชิญสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเป็นองค์ที่ปรึกษาโครงการ โดยเมื่อวันที่ 27 กรกฎาคม 2565 ที่ผ่านมาได้รับแจ้งจากกองงานในพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ว่าพระองค์ทรงรับเชิญทรงเป็นที่ปรึกษา ยังความปลื้มปีติและสํานึกในพระมหากรุณาธิคุณอย่างหาที่สุดมิได้
นายอิทธิพล คุณปลื้ม กล่าวอีกว่า ที่ประชุมมีมติเห็นชอบกรอบแผนการดําเนินงานโครงการจัดทําพระไตรปิฎก ฉบับภาษาอังกฤษ (Tipitaka English Version) ปีงบประมาณ พ.ศ. 2566 เพื่อใช้ในการดําเนินงานได้การแปล การบรรณาธิการ และการจัดหาโปรแกรมสําหรับเป็นเครื่องช่วยแปล ซึ่งจะทําให้การแปลมีความรวดเร็วและมีความถูกต้องสมบูรณ์มากยิ่งขึ้น
รวมถึงการประชาสัมพันธ์โครงการจัดทําพระไตรปิฎกให้เป็นที่รู้จักอย่างกว้างขวางทั้งในประเทศและต่างประเทศ โดยมอบหมายให้กรมการศาสนาไปจัดทํารายละเอียดงบประมาณมาเสนอคณะกรรมการในการประชุมครั้งต่อไป ทั้งนี้ แผนงานการแปลพระไตรปิฎก จะทําให้การดําเนินงานคืบหน้าขึ้นกว่า ร้อยละ 60 และจะทําการแปลเสร็จสมบูรณ์ตามเป้าหมายที่กําหนดไว้ ในปี 2567
นอกจากนี้ ที่ประชุมยังแต่งตั้งอนุกรรมการเพิ่มเติม อีก 2 คน ได้แก่ ศาสตราจารย์ ดร.รวินทร ปานฑ์ (Prof. Dr. Ravindra Panth) อดีตอธิการบดีมหาวิทยาลัยนาลันทา ประเทศอินเดีย
ในคณะอนุกรรมการแปล และศาสตราจารย์ ดร.การาม เดช สิงห์ ซาเรา (Prof. Dr.Karam Tej Singh Sarao) อดีตหัวหน้าภาควิชาพระพุทธศาสนา มหาวิทยาลัยเดลี ประเทศอินเดีย ในคณะอนุกรรมการบรรณาธิการ เพื่อให้การจัดทําพระไตรปิฎก ฉบับภาษาอังกฤษ (Tipitaka English Version) เป็นไปอย่างมีประสิทธิภาพและมีความถูกต้องสมบูรณ์
รัฐบาลไทย-ข่าวทำเนียบรัฐบาล-“กรุงไทย” ยกทัพจัดโปรแรง Money Expo ระยอง ชูแนวคิด “ติดปีกไทย สู่ความยั่งยืน”
วันพฤหัสบดีที่ 1 กันยายน 2565
“กรุงไทย” ยกทัพจัดโปรแรง Money Expo ระยอง ชูแนวคิด “ติดปีกไทย สู่ความยั่งยืน”
ธ.กรุงไทยร่วมงานมหกรรมการเงินระยอง ครั้งที่ 4 ภายใต้แนวคิด “ติดปีกไทย สู่ความยั่งยืน : Empower Better Life for All Thais” ด้วยผลิตภัณฑ์การเงินและการลงทุนที่ตอบโจทย์ลูกค้าทุกกลุ่ม ระหว่างวันที่ 2-4 ก.ย.2565 ณ ลานโปรโมชั่น ชั้น 1 เซ็นทรัลพลาซา ระยอง
ธนาคารกรุงไทย มุ่งมั่นขับเคลื่อนธุรกิจด้วยเทคโนโลยีและนวัตกรรม เพื่อยกระดับคุณภาพชีวิตคนไทยให้ดีขึ้นทุกวัน ขอเชิญพบกับข้อเสนอทางการเงินสุดพิเศษใน งานมหกรรมการเงินระยอง ครั้งที่ 4 (Money Expo RAYONG 2022) ภายใต้แนวคิด “ติดปีกไทย สู่ความยั่งยืน : Empower Better Life for All Thais” ด้วยผลิตภัณฑ์การเงินและการลงทุนที่ตอบโจทย์ลูกค้าทุกกลุ่ม ระหว่างวันที่ 2-4 กันยายน 2565 ณ ลานโปรโมชั่น ชั้น 1 เซ็นทรัลพลาซา ระยอง
สําหรับไฮไลท์บริการทางการเงินและโปรโมชั่นภายในงาน จัดเต็มทั้งสินเชื่อรายย่อย สินเชื่อ SME ได้แก่ Krungthai NPA Mid Year Sale 2565 ยกทัพทรัพย์สินพร้อมขาย คุณภาพดี ทั่วประเทศ กว่า 2,300 รายการ มูลค่ากว่า 9,000 ล้านบาท ลดราคาสูงสุด 55% ดอกเบี้ยสินเชื่อที่อยู่อาศัย ปีแรก 0.5% สินเชื่อที่อยู่อาศัยสําหรับทรัพย์สินพร้อมขาย (NPA) ให้กู้นานสูงสุด 40 ปี ยกเว้นค่าธรรมเนียม การประเมินราคาหลักทรัพย์ประกัน สินเชื่อกรุงไทยบ้านให้เงิน เปลี่ยนหลักทรัพย์ให้เป็นเงินก้อนโตได้ง่ายๆ วงเงินกู้สูงสุด 20 ล้านบาท กู้ได้นาน 30 ปี สินเชื่อบ้านกรุงไทย ดอกเบี้ยเริ่มต้นปีแรก 0.75% วงเงินกู้สูงสุด 100% ระยะเวลากู้สูงสุด 40 ปี ฟรีค่าธรรมเนียมยื่นกู้ สินเชื่อกรุงไทย Smart Money สําหรับผู้มีรายได้ประจํา แต่ไม่มีบัญชีเงินเดือนกับธนาคาร ให้กู้วงเงินสูงสุด 5 เท่าของรายได้ ไม่ต้องมีหลักประกัน กู้ได้นาน 5 ปี
ในฐานะธนาคารพาณิชย์ชั้นนําของประเทศ และหนึ่งในเสาหลักขับเคลื่อนเศรษฐกิจไทย ธนาคารกรุงไทยพร้อมสนับสนุนผู้ประกอบการ SME ทุกกลุ่มทุกขนาดให้เข้าถึงแหล่งเงินทุน ด้วยสินเชื่อฟื้นฟูเพื่อธุรกิจ ดอกเบี้ยพิเศษ 2 ปีแรก ไม่เกิน 2% ต่อปี ผ่อนนานสูงสุด 10 ปี สินเชื่อ Krungthai SME Smart Shop ร้านเล็กก็กู้ได้ แค่ใช้แอปพลิเคชัน “เป๋าตัง” และ “ถุงเงิน” ไม่ต้องใช้หลักประกัน วงเงินสูงสุดหลักล้าน นอกจากนี้ยังมี สินเชื่อกรุงไทยธนวัฏ เพื่อสมาชิก กบข. วงเงินสูงสุด 15 เท่าของเงินเดือน คิดดอกเบี้ยตามจํานวนเงินใช้จริง สินเชื่ออเนกประสงค์ เพื่อสมาชิก กบข. วงเงินกู้สูงสุด 5 ล้านบาท ดอกเบี้ยพิเศษเริ่มต้น 6.47% ต่อปี ไม่ต้องมีบัญชีเงินเดือนผ่านกรุงไทย ก็ยื่นกู้ได้ พิเศษสมัคร บัตรเดบิตกรุงไทย รับ 2 ต่อ ฟรีค่าธรรมเนียมออกบัตร และส่วนลดค่าธรรมเนียมรายปี (ปีแรก)
ตอบโจทย์การวางแผนด้านสุขภาพและการลงทุน พบกับ คาราวานตรวจสุขภาพฟรี ของ กรุงไทย-แอกซ่า ประกันชีวิต ซื้อประกันภัย PA สุขใจชัวร์ เบี้ยประกันภัย 5,000 บาทขึ้นไป ของ บมจ.กรุงไทยพานิชประกันภัย รับบัตร Starbucks E-Coupon มูลค่า 150 บาท ซื้อผลิตภัณฑ์ประกันวินาศภัย บมจ.ทิพยประกันภัย เบี้ยประกันภัย 5,000 บาทขึ้นไป รับสายรัดข้อมืออัจฉริยะ Mi Band 3 เปิดบัญชี ซื้อ-ขายหลักทรัพย์ผ่าน Wealth me ของ Krungthai XSpring รับฟรี Tops E-Voucher มูลค่า 100 บาท ลงทุน 200,000 บาทขึ้นไป รับฟรีกระเป๋า G2000 สมัครบัตรเครดิต KTC รับบัตรกํานัล Starbucks มูลค่า 200 บาท
รัฐบาลไทย-ข่าวทำเนียบรัฐบาล-ปลัดเกษตรฯ เยี่ยมชมศูนย์วิทยาศาสตร์และเทคโนโลยีการเกษตร ณ มหาวิทยาลัย La Trobe University ณ เมือง Bundoora ประเทศออสเตรเลีย
วันศุกร์ที่ 9 กันยายน 2565
ปลัดเกษตรฯ เยี่ยมชมศูนย์วิทยาศาสตร์และเทคโนโลยีการเกษตร ณ มหาวิทยาลัย La Trobe University ณ เมือง Bundoora ประเทศออสเตรเลีย
ปลัดเกษตรฯ เยี่ยมชมศูนย์วิทยาศาสตร์และเทคโนโลยีการเกษตร ณ มหาวิทยาลัย La Trobe University ณ เมือง Bundoora ประเทศออสเตรเลีย
ดร. ทองเปลวกองจันทร์ ปลัดกระทรวงเกษตรและสหกรณ์ ร่วมกับนายคริส ทีนนิ่ง (Mr. Chris Tinning) ผู้ช่วยปลัดกระทรวงเกษตร ประมงและป่าไม้ ออสเตรเลีย พร้อมคณะผู้บริหารกระทรวงเกษตรและสหกรณ์ เข้าเยี่ยมชมศูนย์วิทยาศาสตร์และเทคโนโลยีการเกษตร ณ มหาวิทยาลัยLa Trobe University ณ เมือง Bundoora ประเทศออสเตรเลีย เพื่อศึกษาการพัฒนางานวิจัยด้านการเกษตรของออสเตรเลีย ในการจัดการโรคระบาดในพืชและสัตว์ ส่งเสริมระบบการจัดการสิ่งแวดล้อม ระบบความปลอดภัยทางชีวภาพ (Biosecurity)และเป็นแบบการพัฒนาของสมาร์ทฟาร์ม (Smart Farm) ทั้งนี้ ศูนย์ AgriBio มีกระบวนงานทํางานในรูปแบบร่วมทุนระหว่างภาครัฐและเอกชน (Joint Venture) มุ่งเน้นการพัฒนาใน 5 ด้านหลัก ได้แก่ 1. การปรับเปลี่ยนพันธุกรรมของพืชเพื่อให้พืชหรือสัตว์แข็งแรง สามารถเพิ่มผลผลิตได้เพิ่มมากขึ้น (Molecular Genetics) 2. การประเมินสรีระวิทยาและรูปลักษณ์ขั้นสูงของพืช ให้เหมาะสมกับพื้นที่เพาะปลูก (Molecular Phenomics) 3. การเตรียมพันธุ์พืชให้พร้อมก่อนลงฟาร์ม เช่น ความสูง สี เป็นต้น (Plant Functional Genomics) 4. จุลชีววิทยา (Microbial Science) และ 5. การเปิดรับนักเรียน นักศึกษาด้านการเกษตร ตั้งแต่อายุ 6 ปี ถึงระดับมหาวิทยาลัย (Get into AGSTEM education facilities) เพื่อเรียนรู้และพัฒนางานวิจัยการเกษตรเชื่อมโยงกับภาคอุตสาหกรรม
“ขอขอบคุณทางฝ่ายออสเตรเลีย สําหรับการแลกเปลี่ยนประสบการณ์และข้อมูลเกี่ยวกับความปลอดภัยทางชีวภาพ โดยงานวิจัยและนวัตกรรมของออสเตรเลียจะมีส่วนช่วยในการพัฒนาภาคการเกษตร และยังเป็นโอกาสในการจัดทําความร่วมมือ สําหรับการประชุมคณะทํางานความร่วมมือด้านการเกษตรไทย - ออสเตรเลีย ครั้งที่ 23 ต่อไป” ดร.ทองเปลว กล่าว
รัฐบาลไทย-ข่าวทำเนียบรัฐบาล-รัฐบาลผนึกกำลังทุกหน่วยงานที่เกี่ยวข้อง รับมือพายุ “โนรู” พร้อมวางแนวทางช่วยเหลือประชาชนอย่างเต็มที่
วันพุธที่ 28 กันยายน 2565
รัฐบาลผนึกกําลังทุกหน่วยงานที่เกี่ยวข้อง รับมือพายุ “โนรู” พร้อมวางแนวทางช่วยเหลือประชาชนอย่างเต็มที่
.....
รัฐบาลเตรียมความพร้อมรับมือพายุไต้ฝุ่น “โนรู (NORU)” ซึ่งคาดว่าจะเคลื่อนตัวเข้าสู่ภาคตะวันออกเฉียงเหนือของไทยวันที่ 28 - 29 ก.ย. 65 และมรสุมตะวันตกเฉียงใต้ที่มีกําลังแรงขึ้น อาจทําให้มีฝนตกหนักถึงหนักมากในหลายพื้นที่ โดยประสานงานหน่วยงานที่เกี่ยวข้องเร่งติดตามและประเมินสถานการณ์อย่างใกล้ชิด และเตรียมพร้อมให้ความช่วยเหลือประชาชนผู้ได้รับผลกระทบอย่างเต็มที่
.
กระทรวงมหาดไทย วาง 5 แนวทางแผนเผชิญเหตุอุทกภัย ได้แก่ 1) จัดตั้งศูนย์บัญชาการเหตุการณ์จังหวัด 2) ดําเนินการตามแผนเผชิญเหตุอุทกภัย และให้ความช่วยเหลือตลอด 24 ชั่วโมง 3) จัดชุดปฏิบัติการเข้าคลี่คลายสถานการณ์ พร้อมทั้งดูแลความเป็นอยู่ของประชาชน จนกว่าจะเข้าสู่ภาวะปกติ 4) หากสถานการณ์มีแนวโน้มรุนแรง ให้อพยพประชาชนไปยังพื้นที่ปลอดภัย หรือศูนย์พักพิงที่จัดเตรียมไว้ทันที 5) จังหวัดที่ยังคงมีน้ําท่วมต่อเนื่อง ให้จัดตั้งศูนย์พักพิง เพื่อรองรับการอพยพของประชาชนอย่างเป็นระบบ
.
ด้านสํานักงานตํารวจแห่งชาติ ได้เร่งเตรียมความพร้อมเข้าช่วยเหลือ กรณีรถเสียจากน้ําท่วม จัดการจราจรหลีกเลี่ยงเส้นทางน้ําท่วม อํานวยความสะดวกเส้นทางสัญจร และชุดสายตรวจคอยป้องกันเหตุอาชญากรรมในพื้นที่
.
หน่วยงานภายใต้กํากับดูแลกระทรวงทรัพยากรธรรมชาติและสิ่งแวดล้อม เช่น กรมป่าไม้ กรมอุทยานแห่งชาติ สัตว์ป่า และพันธุ์พืช เตรียมความพร้อมหากอุทยานใด มีความสุ่มเสี่ยงต่อการจะเกิดอุบัติเหตุ ขอให้ปิดตัว เพื่อดูแลเรื่องความปลอดภัยให้กับนักท่องเที่ยว
นอกจากนี้ กองอํานวยการน้ําแห่งชาติ (กอนช.) ได้ติดตามเฝ้าระวังสถานการณ์น้ํา พร้อมทั้งเดินหน้าแผนรับน้ําเข้าทุ่งรับน้ําทั้ง 10 แห่งในพื้นที่ลุ่มเจ้าพระยาตอนล่าง โดยจัดเวทีสร้างความเข้าใจให้กับประชาชน เพื่อชี้แจงสถานการณ์น้ํา เกณฑ์การรับน้ําเข้าทุ่ง ระบบการปลูกข้าวเหลื่อมเวลา และให้ความช่วยเหลือและการชดเชยเยียวยาผู้ประสบภัย
.
ขอให้ประชาชนติดตามข่าวสารตามช่องทางหลัก และหากต้องการความช่วยเหลือสามารถแจ้งได้ที่หมายเลข 191 และ 1599 หรือสายด่วนนิรภัย โทร. 1784 ฟรีตลอด 24 ชั่วโมง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“ลุงป้อม”ชื่นชมโครงการแรงงานพันธุ์ดีฯ ช่วยลูกจ้าง นายจ้าง  น้อมนำหลักปรัชญาเศรษฐกิจพอเพียง พึ่งตนเองได้
วันอังคารที่ 30 สิงหาคม 2565
“ลุงป้อม”ชื่นชมโครงการแรงงานพันธุ์ดีฯ ช่วยลูกจ้าง นายจ้าง  น้อมนําหลักปรัชญาเศรษฐกิจพอเพียง พึ่งตนเองได้
ลุงป้อม”ชื่นชมโครงการแรงงานพันธุ์ดีฯ ช่วยลูกจ้าง นายจ้าง
น้อมนําหลักปรัชญาเศรษฐกิจพอเพียง พึ่งตนเองได้
ลุงป้อม”ชื่นชมโครงการแรงงานพันธุ์ดีฯ ช่วยลูกจ้าง นายจ้าง
น้อมนําหลักปรัชญาเศรษฐกิจพอเพียง พึ่งตนเองได้
------------------------
รัฐมนตรีว่าการกระทรวงแรงงาน นําทีมโรดโชว์นิทรรศการผลงานโครงการแรงงานพันธุ์ดี
ตามวิถีเศรษฐกิจพอพียง ที่ช่วยให้นายจ้าง ลูกจ้าง ได้น้อมนําหลักปรัชญาของเศรษฐกิจพอเพียงไปใช้
เป็นแนวทางในการดําเนินชีวิต ให้สามารถพึ่งพาตนเอง มีภูมิคุ้มกัน โดยส่งเสริมให้สถานประกอบกิจการ
ใช้ทรัพยากรที่มีอยู่ เพาะปลูกพืชผักสวนครัว พืชผลทางการเกษตรหรือเลี้ยงสัตว์ นําผลผลิตมาบริโภค
เพื่อช่วยลดภาระค่าใช้จ่ายในการครองชีพ
พล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี เยี่ยมชมบูธ
นิทรรศการผลงานโครงการแรงงานพันธุ์ดี ตามวิถีเศรษฐกิจพอพียง โดยมี นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย ผู้บริหารระดับสูงกระทรวงแรงงาน ให้การต้อนรับ ณ บริเวณโถงกลาง
ตึกสันติไมตรี ทําเนียบรัฐบาล สําหรับการแสดงนิทรรศการโครงการแรงงานพันธุ์ดี ตามวิถีเศรษฐกิจพอพียง
ในครั้งนี้ มีสถานประกอบกิจการที่เข้าร่วมนําเสนอผลการดําเนินงานโครงการฯ จํานวน 2 แห่ง
ได้แก่ บริษัท น้ําตาลสระบุรี จํากัด และ บริษัท ไทยแสตนเลย์ การไฟฟ้า จํากัด (มหาชน) สืบเนื่องจาก
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทาน
พระราชานุญาตให้กระทรวงแรงงานดําเนินโครงการแรงงานพันธุ์ดี ตามวิถีเศรษฐกิจพอเพียง เพื่อส่งเสริมให้นายจ้าง ลูกจ้างได้น้อมนําหลักปรัชญาของเศรษฐกิจพอเพียงไปใช้เป็นแนวทางในการดําเนินชีวิต
ให้สามารถพึ่งพาตนเองได้ โดยการส่งเสริมให้สถานประกอบกิจการใช้ทรัพยากรที่มีอยู่ ได้แก่ ที่ดิน
หรือพื้นที่ว่างเปล่าบริเวณสถานประกอบกิจการเพื่อเพาะปลูกพืชผักสวนครัว พืชผลทางการเกษตรหรือ
เลี้ยงสัตว์ และนําผลผลิตมาใช้สําหรับบริโภคเพื่อช่วยลดภาระค่าใช้จ่ายในการครองชีพ อันเป็นจุดเริ่มต้นของเศรษฐกิจพอเพียง โอกาสนี้ พล.อ.ประวิตร ได้ชื่นชมสถานประกอบการที่เข้าร่วมโครงการดังกล่าว
ที่ได้ส่งเสริมให้นายจ้าง ลูกจ้างน้อมนําหลักปรัชญาของเศรษฐกิจพอเพียงไปใช้เป็นแนวทางในการดําเนินชีวิต ทําให้สามารถพึ่งพาตนเอง มีภูมิคุ้มกัน ลดค่าใช้จ่ายในการครองชีพได้อีกด้วย
นายสุชาติ กล่าวว่า ผลการดําเนินงานใน ปี 2564 ซึ่งเป็นปีแรกที่ดําเนินโครงการ มีสถานประกอบกิจการเข้าร่วม จํานวน 99 แห่ง จึงได้มีการคัดเลือกสถานประกอบกิจการ 9 แห่ง ให้เป็นต้นแบบ
โครงการแรงงานพันธุ์ดี ตามวิถีเศรษฐกิจพอเพียง และในปี 2565 มีสถานประกอบกิจการเข้าร่วมโครงการเพิ่มเติม จํานวน 303 แห่ง ปัจจุบันมีสถานประกอบกิจการเข้าร่วมโครงการแล้วทั้งสิ้น จํานวน 402 แห่ง สําหรับแนวทางการดําเนินงานในปี 2566 กระทรวงแรงงาน โดยกรมสวัสดิการและคุ้มครองแรงงาน ได้กําหนดเป้าหมายการดําเนินการส่งเสริมสถานประกอบกิจการทั่วประเทศให้เข้าร่วมโครงการแรงงานพันธุ์ดี ตามวิถีเศรษฐกิจพอเพียง จํานวน 300 แห่ง
ด้าน นายนิยม สองแก้ว อธิบดีกรมสวัสดิการและคุ้มครองแรงงาน กล่าวว่า โครงการดังกล่าว
สามารถสร้างประโยชน์ร่วมกัน ในการปลูกฝังแนวทางการดูแลคุณภาพชีวิตของลูกจ้างให้มีความสุข
ในการทํางาน มีความมั่นคง มีภูมิคุ้มกันที่ดีสามารถพึ่งพาตนเองได้อย่างเป็นรูปธรรมและยั่งยืน
หากสถานประกอบกิจการใดสนใจสามารถขอรายละเอียดการดําเนินโครงการเพิ่มเติม ได้ที่ กองสวัสดิการแรงงาน โทร. 0 2660 2177
รัฐบาลไทย-ข่าวทำเนียบรัฐบาล-​ครม.แต่งตั้ง “โชติกา” เป็นรองปลัดวธ. -  “กฤษฎา” เป็นผู้ตรวจราชการ วธ.
วันอังคารที่ 27 กันยายน 2565
​ครม.แต่งตั้ง “โชติกา” เป็นรองปลัดวธ. -  “กฤษฎา” เป็นผู้ตรวจราชการ วธ.
​ครม.แต่งตั้ง “โชติกา” เป็นรองปลัดวธ. -  “กฤษฎา” เป็นผู้ตรวจราชการ วธ.
ครม.แต่งตั้ง“โชติกา”เป็นรองปลัดวธ. -“กฤษฎา”เป็นผู้ตรวจราชการ วธ.
วันที่ 27 กันยายน 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า ที่ประชุม คณะรัฐมนตรี (ครม.) เห็นชอบแต่งตั้งข้าราชการพลเรือนสามัญให้ดํารงตําแหน่งประเภทบริหารระดับสูงในกระทรวงวัฒนธรรม (วธ.)จํานวน 2 รายดังนี้ 1.นายกฤษฎา คงคะจันทร์ รองปลัดกระทรวงวัฒนธรรมดํารงตําแหน่งผู้ตรวจราชการกระทรวงวัฒนธรรม สํานักงานปลัดกระทรวง 2.นางโชติกา อัครกิจโสภากุล ผู้ตรวจราชการกระทรวงวัฒนธรรม ดํารงตําแหน่งรองปลัดกระทรวง สํานักงานปลัดกระทรวง ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้ง
ทั้งนี้ ผู้บริหารระดับสูง วธ. ทั้ง 2 ราย ที่ได้รับการแต่งตั้งในครั้งนี้ เป็นผู้ที่มีความรู้ความสามารถและประสบการณ์ขับเคลื่อนงานด้านศาสนา ศิลปะและวัฒนธรรมตามนโยบายรัฐบาลและกระทรวงวัฒนธรรม สืบสาน รักษา ต่อยอดมรดกภูมิปัญญา สร้างมูลค่าเพิ่มทางเศรษฐกิจในการปรับบทบาทของกระทรวงวัฒนธรรมให้เป็นกระทรวงสังคมกึ่งเศรษฐกิจ